CELEX: 32020D1490
Language: et
Date: 2020-10-12 00:00:00
Title: Nõukogu otsus (EL) 2020/1490, 12. oktoober 2020, Euroopa Liidu nimel võetava seisukoha kohta ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga moodustatud majanduspartnerluslepingu komitees seoses vaidluste lahendamise korra ja vahekohtunike käitumisjuhendi vastuvõtmisega

16.10.2020   
               
               
                  ET
               
               
                  Euroopa Liidu Teataja
               
               
                  L 343/12
               
            
         NÕUKOGU OTSUS (EL) 2020/1490,
         12. oktoober 2020,
         Euroopa Liidu nimel võetava seisukoha kohta ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga moodustatud majanduspartnerluslepingu komitees seoses vaidluste lahendamise korra ja vahekohtunike käitumisjuhendi vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vaheline vahepealne majanduspartnerlusleping (1) (edaspidi „leping“) allkirjastati liidu nimel nõukogu otsusega 2009/156/EÜ (2). Lepingut on ajutiselt kohaldatud alates 3. septembrist 2016.
                  
               
                     (2)
                  
                  
                     Lepingu artikli 59 lõike 1 kohaselt võtab majanduspartnerluslepingu komitee vastu menetluskorra, mis reguleerib vaidluste lahendamise menetlust.
                  
               
                     (3)
                  
                  
                     Majanduspartnerluslepingu komitee peaks oma järgmisel aastakoosolekul vastu võtma otsuse, millega võetakse vastu vaidluste lahendamise kord ning vahekohtunike käitumisjuhend.
                  
               
                     (4)
                  
                  
                     On asjakohane määrata kindlaks liidu nimel majanduspartnerluslepingu komitees võetav seisukoht, kuna otsus, millega võetakse vastu vaidluste lahendamise kord ja vahekohtunike käitumisjuhend, on liidule siduv.
                  
               
                     (5)
                  
                  
                     Seetõttu peaks liidu võetav seisukoht majanduspartnerluslepingu komitees põhinema majanduspartnerluslepingu komitee otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Euroopa Liidu nimel ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga moodustatud majanduspartnerluslepingu komitees, põhineb majanduspartnerluslepingu komitee otsuse eelnõul, millega võetakse vastu vaidluste lahendamise kord ja vahekohtunike käitumisjuhend (3).
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 12. oktoober 2020
            
               
                  Nõukogu nimel
               
               
                  president
               
               J. BORRELL FONTELLES
            
         
         
            (1)  ELT L 59, 3.3.2009, lk 3.
         
            (2)  Nõukogu 21. novembri 2008. aasta otsus 2009/156/EÜ ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepingu allakirjutamise ja ajutise kohaldamise kohta (ELT L 59, 3.3.2009, lk 1).
         
            (3)  Vt dokument ST 10612/20 veebilehel http://register.consilium.europa.eu.